Zbog klevete novinara Roberta Bajrušija nepravomoćnom presudom sudac je odredio da Jutarnji list treba dr. Željki Markić platiti 25 tisuća kuna.

Bajruši je u članku naslovljenom “ŽELJKA MARKIĆ NA MALA VRATA REHABILITIRA NDH! U pripremi je obnova postupka piscu panegirika Paveliću kao uvod za ukidanje presude Kvaterniku i Budaku” iznio neistinitu konstrukciju i lažnu informaciju. Iako je u naslovu istaknuo dr. Markić, te je stavio i na naslovnu fotografiju članka, Bajruši je u članku nije niti jednom spomenuo imenom, nego u članku govori o tome kako je udruga U ime obitelji, podnijela zahtjev za revizijom presude kojom je nekadašnji dugogodišnji čelnik Matice Hrvatske, Filip Lukas, osuđen na smrt strijeljanjem, te se u članku se opisuje njegov život i citiraju dijelovi presude, iz čega je vidljivo da je Filip Lukas osuđen za smrt zbog izgovorene riječi.

Članak je objavljen u nedjeljnom, čitanijem izdanju dnevnih novina, na dvije stranice, te je otisnut masnim slovima kao naslovna vijest.

Dr. Željka Markić: “Poučak Bajrušija i JL: Ako kritiziraš komuniste, onda si ustaša… “

Dr. Markić na sudu je istaknula da članak predstavlja potpunu neistinu. Smatra da je ovakav naslov objavljen jedino u cilju da se nju ocrni i diskvalificira te da jednom dijelu javnosti uđe u uho da je ona osoba koja želi rehabilitirati NDH, što nije istina. Dodaje da joj je objavom predmetnog članka nanesena velika šteta s obzirom da ju se povezalo sa režimom NDH na način da ona taj režim favorizira i na njega gleda u pozitivnom svjetlu, te na pravcu toga djeluje na njegovoj rehabilitaciji, što je potpuna neistina jer ona nikada o režimu NDH nije govorila u pozitivnom svjetlu te ga je, kao i sve druge totalitarne režime, osuđivala.

Odvjetnik Krešimir Planinić potvrdio nam je da će se žaliti na presudu i zahtjevati iznos koji je zatražen u tužbi – 50 tisuća kuna.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr